Αλεξάντρ Λακαζέτ

Ο Αλεξάντρ Λακαζέτ (Alexandre Lacazette, 28 Μαΐου 1991) είναι Γάλλος ποδοσφαιριστής που αγωνίζεται ως επιθετικός στην Άρσεναλ και στην Εθνική Γαλλίας.

Καριέρα

Σε συλλόγους
Ο Λακαζέτ εντάχθηκε το 2003 στην ομάδα νέων της Λιόν και στη συνέχεια στη δεύτερη ομάδα του συλλόγου. Από το 2010 ως το 2017 έπαιξε στην πρώτη ομάδα, με την οποία κατέκτησε το 2012 Κύπελλο Γαλλίας και το Σούπερ Καπ Γαλλίας. Επίσης, ο ίδιος αναδείχθηκε στην καλύτερη ενδεκάδα του Trophées UNFP du football (2013–14, 2014–15 και 2016–17), ενώ τη σεζόν 2014-2015 ανακηρύχθηκε παίκτης της χρονιάς και πρώτος σκόρερ της Λιγκ 1. Από το καλοκαίρι του 2017 είναι παίκτης της Άρσεναλ, με την οποία έχει κερδίσει το Κομιούνιτι Σιλντ.

Στην εθνική ομάδα
Από το 2006 ως το 2012 έπαιζε στις εθνικές νέων της Γαλλίας και το 2010 κατέκτησε το Ευρωπαϊκό πρωτάθλημα ποδοσφαίρου U19. Το 2013 κλήθηκε για πρώτη φορά να παίξει στην εθνική ανδρών.

Παραπομπές

Γάλλοι ποδοσφαιριστές
Ποδοσφαιριστές Ολιμπίκ Λιονναί
Ποδοσφαιριστές Λιγκ 1
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Εθνικής Γαλλίας